Norzhiwerzhon
Norzhiwerzhon, pe Iwerzhon an Hanternoz pe Hanternoz Iwerzhon (Northern Ireland e saozneg, Tuaisceart Éireann en iwerzhoneg, Norlin Airlann e skoteg Ulaidh) a zo unan eus peder c'hevanenn Rouantelezh Unanet Breizh-Veur ha Norzhiwerzhon, a-gevret gant Bro-Saoz, Skos ha Kembre. Norzhiwerzhon eo al lodenn eus biz Iwerzhon a zo manet e dalc’h ar Rouantelezh-Unanet e 1920 da heul ar brezel dieubiñ. C'hwec'h eus nav c'hontelezh Ulaidh a ya d'hec'h ober, ha Béal Feirste eo he c'hêr-benn. 1 810 863 a dud a oa o chom enni er bloaz 2011 dindan (14 139 km²).

Keodelezh ha broadelezh
E niveradeg 2011 e oa goulennet broadelezh pep hini evel-henn:

Gwelet a reer eta n'eo ket liammet strizh ar relijion gant ar vroadelezh disklêriet, pa'z eus tost da 14% eus ar gatoliked hag a lavar ez int Breizhveuriz, hag ez eus 4% eus ar brotestanted hag a lavar ez int Iwerzhoniz.

Bodadeg Norzhiwerzhon 
D'ar 7 a viz Meurzh 2007 e oa bet dalc'het dilennadegoù evit klask kas war-raok ur galloud lec'hel da ren Norzhiwerzhon. Sed an disoc'hoù:
 Democratic Unionist Party (unanourien daer), renet gant Ian Paisley, 36 sez (+6)
 Sinn Féin (republikaned), renet gant Gerry Adams, 28 sez (+4)
 Ulster Unionist Party (unanourien), 18 sez (-9)
 Social Democratic Labour Party (broadelourien), 16 sez (-2)
 Alliance Party (a vod an div gumuniezh), 7 sez (+1)
 Ar Re C'hlas, 1 sez (+1)
 Dizalc'h, 1 sez (+1)

D'ar 5 a viz Mae 2011 e oa bet dalc'het dilennadegoù nevez. Sed an disoc'hoù:
 Democratic Unionist Party (unanourien daer), renet gant Peter Robinson, 38 sez (+2)
 Sinn Féin (republikaned), renet gant Gerry Adams, 29 sez (+1)
 Ulster Unionist Party (unanourien), renet gant Tom Elliott, 16 sez (-2)
 Social Democratic Labour Party (broadelourien) renet gant Margaret Ritchie, 14 sez (-2)
 Alliance Party (a vod an div gumuniezh), renet gant David Ford, 8 sez (+1)
 Traditionnal Unionist Voice (unanourien eus an tu dehoù pellañ), renet gant Jim Allister, 1 sez (+1)
 Ar Re C'hlas, renet gant Steven Agnew, 1 sez (0)

Da heul ar votadeg-se e voe addilennet Peter Robinson da gentañ ministr Norzhiwerzhon, ha Martin McGuinness da veskentañ ministr. Er bloavezhioù war-lerc'h ez eus aet kuit 2 gannad eus UUP (unan a zo lakaet da zizalc'h hag egile er strolladig NI21), unan all a zo bet taolet er-maez eus UUP hag aet eo er strollad UKIP.

D'an 2 a viz Meurzh 2017 e oa bet un dilennadeg all, goude ma oa bet roet e zilez gant Martin McGuinness, ar beskentañ ministr d'an 9 a viz Genver. Setu amañ an disoc'hoù :
 Democratic Unionist Party (unanourien), renet gant Arlene Foster, 28 sez 
 Sinn Féin (republikaned), renet gant Michelle O'Neill, 27 sez 
 Ulster Unionist Party (unanourien), renet gant Mike Nesbitt, 10 sez
 Social Democratic Labour Party (broadelourien) renet gant Colum Eastwood, 12 sez
 Alliance Party of Northern Ireland (a vod an div gumuniezh), renet gant Naomi Long, 8 sez
 Traditionnal Unionist Voice (unanourien eus an tu dehoù), renet gant Jim Allister, 1 sez 
 Ar Re C'hlas, renet gant Steven Agnew, 1 sez
 People Before Profit Alliance, 1 sez

Kontelezhioù Norzhiwerzhon 
 Kontelezh Aontroim (Antrim)
 Kontelezh Ard Mhacha (Armagh)
 Kontelezh Doire (Derry)
 Kontelezh An Dún (Down)
 Kontelezh Fear Manach (Fermanagh)
 Kontelezh Tír Eoghain (Tyrone)

Gwelet ivez 
 Iwerzhon
 Ulaidh

Liammoù diavaez

Notennoù ha daveoù

Rouantelezh-Unanet
Iwerzhon
Pastelloù Dilennel Europat er Rouantelezh-Unanet